English: Here we are once again, responding to a worsening situation. Wherever we look in Wales, everyone, I hope, would acknowledge that this is a crisis, whether we ourselves live in an area where the number of cases is low or in those very large areas that have seen a frightening increase in the number of COVID-19 cases over the past few weeks. We won't spend time today on what happened in coming out too soon from the firebreak, without having a sustainable strategy in place, perhaps, because we are discussing a new plan and the need to change direction once again. In principle, I think the system of having levels of green through to black is a good idea, but deciding which level we should be on on a national basis, and in different parts of Wales, will be entirely crucial, and those decisions are not easy. In terms of regional action, we will support the Conservative amendment today. Our first amendment refers to the same thing, but also refers to what this action could mean. There are two aspects that are referred to in that amendment, namely restrictions and support, and there is a value in having a basic fundamental level of national controls. No area is immune to this virus, but, where the cases are highest, it makes sense to me that there is scope to operate differently. That could mean restrictions, yes, but, along with that, the Government must be able to provide a higher level of support. There are many countries, areas and cities and so on that have experienced success in controlling the virus and ensuring that people have the support that they need to self-isolate. The Welsh Government and the UK Government haven't been effective in this particular area, and studies show that it's a minority who are doing what's required in self-isolating successfully. So, provide financial support so that people make the right choice in remaining at home. Provide practical support - take crucial services to people's doors rather than them being tempted to leave home to seek those services. Put people in a hotel, as many other countries have done, so that their families are safe, and provide emotional support too. On the second amendment, Helen Mary Jones will expand on that, but it mentions communication and having effective communication with businesses and other organisations to prepare for the day when we can start to reopen, and we're all looking forward to that day. But putting the right actions in place now is going to have a great influence on when that day will come. Now, I love the Christmas period, but I do very much hope that the Government will accept our offer to participate in cross-party discussions on what should be done around the festive period, how we can strengthen the rules and the messaging in the period leading up to Christmas, and that five days around Christmas itself. This will affect every one of us. If I can conclude by making reference to the plan published yesterday, simply stating that it's people's behaviour after the firebreak that was to blame - namely that people's behaviour didn't give us the outcomes we were looking for - that isn't good enough. Yes, each and every one of us has a responsibility to behave in a way that keeps ourselves, the people around us and our communities safe, but that behaviour happens within a context set by Government. And the steps taken by Government and the messaging of Government does have a very great influence on those behaviours, and let's bear that in mind too.
Welsh: Dyma ni unwaith eto yn ymateb i sefyllfa sy'n gwaethygu, ac, o le bynnag rydym ni'n edrych yng Nghymru, mi ddylai pawb, dwi'n gobeithio, allu cydnabod bod hwn yn argyfwng, p'un ai rydym ni ein hunain yn byw mewn ardal lle mae nifer yr achosion yn isel, neu yn yr ardaloedd eang iawn hynny sydd wedi gweld cynnydd brawychus yn nifer yr achosion o COVID-19 yn yr wythnosau diwethaf. Wnaf i ddim treulio amser heddiw ar beth ddigwyddodd yn dod allan yn rhy sydyn o'r firebreak, a heb strategaeth gynaliadwy, efallai, yn ei lle, achos trafod cynllun newydd rydym ni, a'r angen eto am newid cyfeiriad. Mewn egwyddor, dwi'n meddwl bod y system o gael lefelau fel hyn, o wyrdd drwodd at ddu, yn syniad da, ond mae penderfynu, wrth gwrs, pa lefel y dylem ni fod ynddi, yn genedlaethol ac mewn gwahanol rannau o Gymru, yn gwbl, gwbl allweddol rŵan, a dydy'r penderfyniadau ddim yn hawdd. O ran y gweithredu rhanbarthol, yna mi fyddwn ni'n cefnogi gwelliant y Ceidwadwyr heddiw. Mae ein gwelliant cyntaf ni hefyd yn cyfeirio at yr un peth, ond yn cyfeirio hefyd at beth all gweithredu ei olygu. Mae yna ddwy agwedd i gamau gweithredu'r Llywodraeth sy'n cael eu cyfeirio atyn nhw yn y gwelliant yna - cyfyngiadau a chefnogaeth - ac mae yna werth, heb os, i gael lefel sylfaenol o reolau cenedlaethol. Does yna un ardal yn imiwn i'r feirws yma, ond, lle mae achosion ar eu huchaf, mae'n gwneud perffaith synnwyr i fi fod yna le i weithredu'n wahanol. Gall, mi all hynny olygu cyfyngiadau, ond, ochr yn ochr â hynny, mae'n rhaid i'r Llywodraeth allu cynnig lefel uwch o gefnogaeth hefyd. Mae yna lawer o wledydd, llawer o ardaloedd, dinasoedd ac ati wedi profi llwyddiant yn rheoli'r feirws wrth wneud yn siŵr bod gan bobl y gefnogaeth sydd ei hangen arnyn nhw i hunanynysu. Dydy Llywodraeth Cymru na Llywodraeth y Deyrnas Unedig ddim wedi bod yn effeithiol yn y maes yma, ac mae astudiaethau yn dangos mai lleiafrif sydd yn gwneud beth sydd ei angen i hunanynysu yn llwyddiannus. Felly, rhowch gefnogaeth ariannol mwy, fel bod pobl yn gwneud y dewis iawn i aros gartref. Rhowch gefnogaeth ymarferol - mynd â gwasanaethau hanfodol at ddrws rhywun yn hytrach na eu bod nhw'n cael eu temtio i adael cartref i chwilio am y gwasanaethau hynny. Rhowch bobl mewn gwesty, fel mae llawer o wledydd wedi'i wneud, fel bod eu teuluoedd nhw yn ddiogel, a rhowch gefnogaeth emosiynol hefyd. Yr ail welliant sydd gyda ni, gwnaf i adael i Helen Mary Jones ymhelaethu ar hynny. Sôn am gyfathrebu a thrafod yn effeithiol efo busnesau a sefydliadau eraill wrth baratoi am y dydd pan gawn ni ddechrau ailagor rydym ni yn y gwelliant hwnnw, ac rydym ni i gyd yn edrych ymlaen at y dydd hwnnw. Ond mae rhoi'r camau gweithredu cywir ar waith rŵan yn mynd i ddylanwadu'n drwm, wrth gwrs, ar bryd ddaw y dydd hwnnw. Dwi'n caru cyfnod y Nadolig, ond dwi'n gobeithio gwnaiff y Llywodraeth dderbyn ein cynnig ni i gymryd rhan mewn trafodaethau amlbleidiol ar beth i'w wneud o gwmpas cyfnod yr wŷl, sut i gryfhau rheolau ar un llaw, y negeseuon ar y llaw arall, yn y cyfnod yn arwain at y Nadolig ac, ie, yn y pum diwrnod yna o gwmpas y Nadolig ei hun. Mae hyn yn effeithio ar bawb ohonom ni. Os caf i gloi drwy gyfeirio eto at y cynllun gyhoeddwyd ddoe, dydy dweud yn syml, fel y mae o, mai ymddygiad pobl ar ôl y firebreak oedd ar fai - hynny ydy, doedd yr ymddygiad ddim yn rhoi'r canlyniadau roeddem ni eu heisiau inni - dydy hynny ddim yn ddigon da. Oes, mae yna gyfrifoldeb ar bob un ohonom ni i ymddwyn mewn ffordd sydd yn cadw'n hunain, y bobl o'n cwmpas ni a'n cymunedau ni yn saff, ond mae'r ymddygiad yna yn digwydd o fewn cyd-destun sy'n cael ei osod gan y Llywodraeth. Ac mae camau sy'n cael eu cymryd gan y Llywodraeth a negeseuon y Llywodraeth, ac ati, yn dylanwadu'n drwm iawn ar yr ymddygiad hwnnw, a gadewch inni gofio hynny.